Nakon nesreće bešćutni radnici HAC-a krali meso iz hladnjače

Veći dio mesa je utovaren u drugi kamion, a trebalo je završiti uništeno. Dio mesa su radnici potrpali u svoje automobile. Autocestom se dugo teško prometovalo...

<p><strong>Vozač je ostao zdrobljen u limu kabine</strong>, a <strong>suvozač je ispao na cestu i na mjestu poginuo. </strong>Hladnjača s mesom je nakon udara u nadvožnjak pukla po pola.</p><p><strong>POGLEDAJTE VIDEO:</strong></p><p><strong>Stravične slike teške nesreće</strong> sredinom listopada na zagrebačkoj obilaznici zgrozile su javnost. Vozač hladnjače s mesom rumunjskih tablica je iz neutvrđenog razloga udario u betonski stup. Ali slike užasa nisu smetale nekim radnicima državne tvrtke Hrvatske autoceste - održavanja i naplata (HAC-ONC). Oni su došli raščistiti cestu, ali su i iskoristili priliku da si uzmu razne mesne proizvode iz <strong>smrskane hladnjače</strong> i s ceste! Fotografije s mjesta nesreće pokazuju da je riječ o manjim, već <strong>pakiranim komadima mesa i suhomesnatim proizvodima</strong> koji su prevoženi autocestom. </p><p>Prema našim sugovornicima, radnike je čak snimio njihov šef i sve prijavio unutarnjoj kontroli. Priča se brzo proširila tvrtkom, a naišla je uglavnom na zgražanje.</p><p>Kako je nesreća bila u ranim jutarnjim satima, interni kontrolori su izašli tek kasnije na teren.</p><p>Utvrdili su za neke da su zaista krali iz smrskane hladnjače.</p><p>- Neki su i priznali. Druge nisu uhvatili ako su izbjegli kamere i nisu im uspjeli dokazati. Strašno je to što su uradili - kaže nam naš sugovornik.</p><p>U raščišćavanju autoceste sudjelovale su jedinice za održavanje s Lučkog i Ivanje Reke. Potvrđeno nam je da o svemu postoje i zapisnici unutarnje kontrole.</p><p>Pitali smo i upravu HAC-ONC-a što su poduzeli te za koliko je<strong> radnika u konačnici dokazano da su skupljali meso za sebe s autoceste i hladnjače.</strong></p><p>Poručeno nam je da ćemo kompletni odgovor dobiti nakon sjednice uprave u utorak na kojoj će se odlučiti kakve će biti sankcije za radnike nakon “utvrđenih nepravilnosti prilikom raščišćavanja kolnika”</p><p>- Radnici HAC-ONC-a se svakodnevno brinu o sigurnosti naših korisnika, često im pomažu nakon incidenata. Uprava, ali i ostali radnici zato osuđuju ponašanje nekolicine radnika čak iako je učinjeno nepromišljeno, bez namjere stjecanja osobne koristi - stoji u odgovoru uprave koju vodi Boris Huzjan.</p><p>Mijat Stanić, predsjednik Nezavisnog cestarskog sindikata koji djeluje u državnim cestarskim tvrtkama osuđuje takvo ponašanje, ali ima i riječ opravdanja za radnike.</p><p>- <strong>Neki su uzeli sebi meso s ceste koje je trebalo ići na uništavanje. Ne bi to trebali nikad raditi i ne odobravamo to, ali kod nas ima 300 ljudi koji su u blokadi, pa razumijem i ponašanje nekih od njih</strong>. To je posljedica socijalne situacije - kaže nam Stanić.</p><p>Ne smatra takvo ponašanje razlogom za otkaz u tvrtki, nego za opomenu pred otkaz te vjeruje da će uprava tako i postupiti. </p>